recursal/SuperWikiNEXT-32B huggingface dataset:
**ওয়ার্ধা জেলা** পশ্চিম ভারতের মহারাষ্ট্র রাজ্যের অন্তর্গত একটি প্রশাসনিক জেলা। এই জেলা নাগপুর বিভাগের একটি অংশ। ওয়ার্ধা শহরটি জেলার প্রশাসনিক সদর দফতর। হিঙ্গনঘাট এবং ওয়ার্ধা জেলার প্রধান শহর। ২০১১ সালের জনগণনা অনুযায়ী জেলাটির জনসংখ্যা ১,৩০০,৭৭৪ জন, যার মধ্যে ২৬.২৮% জনসংখ্যা শহরে বসবাস করেন।

ইতিহাস
------

ওয়ার্ধা জেলার ইতিহাস সুপ্রাচীন কাল থেকে প্রবাহিত। এটি মৌর্য, শুঙ্গ, সাতবাহন এবং বাকাটক সাম্রাজ্যের অন্তর্ভুক্ত ছিল। প্রভাপুর বা আধুনিককালের পাভনার এক সময় বাকাটক রাজবংশের রাজধানী ছিল মনে করা হয়। বাকাটকরা ছিলেন গুপ্ত সাম্রাজ্যের সমসাময়িক। দ্বিতীয় চন্দ্রগুপ্তের কন্যা প্রভাবতীগুপ্তের বিয়ে হয়েছিল বাকাটক শাসক দ্বিতীয় রুদ্রসেনের সাথে। খ্রিস্টীয় দ্বিতীয় থেকে পঞ্চম শতাব্দী অবধি রাজত্বকাল চলছিল। তাদের রাজ্য পশ্চিমে আরব সাগর থেকে পূর্ব বঙ্গোপসাগর এবং উত্তরে নর্মদা নদী থেকে দক্ষিণে কৃষ্ণা-গোদাবরী অববাহিকা পর্যন্ত বিস্তৃত ছিল।

.

পরবর্তীকালে, ওয়ার্ধা চালুক্য, রাষ্ট্রকূট, যাদব, দিল্লি সুলতানি, বাহামনি সালতানাত, বেরার, গোন্ড এবং মারাঠা সাম্রাজ্যের অধীনে ছিল। প্রায় ১৮৫০ এর দশকে ওয়ার্ধা, (তখন নাগপুরের একটি অংশ) ব্রিটিশদের হাতে যায়। ব্রিটিশ ভারতে ওয়ার্ধা সেন্ট্রাল প্রভিন্সের অন্তর্গত ছিল। ওয়ার্ধা সেবাগ্রামের একটি ভগিনী শহর, এবং উভয় শহরই ভারতীয় স্বাধীনতা আন্দোলনের প্রধান কেন্দ্র হিসাবে ব্যবহৃত হয়েছিল, বিশেষত ১৯৩৪ সালে ভারতীয় জাতীয় কংগ্রেসের বার্ষিক সভা এবং মহাত্মা গান্ধীর আশ্রমের সদর দফতর হিসাবে।

বর্তমানের ওয়ার্ধা জেলাটি ১৮৬২ সাল পর্যন্ত নাগপুর জেলার অন্তর্ভুক্ত ছিল। পরবর্তীকালে এটি প্রশাসনিক সুবিধার্থে পৃথক করা হয় এবং পুলগাঁওয়ের কাছে কাওথা জেলা সদর ছিল। ১৮৬৪ সালে, জেলা সদরটি পালকওয়াড়ি গ্রামে স্থানান্তরিত হয় যা ওয়ার্ধা শহর হিসাবে পুনর্নির্মাণ করা হয়েছিল।

জনমিতি
------

২০১১ সালের জনগণনা অনুসারে ওয়ার্ধা জেলার জনসংখ্যা ১,৩০০,৭৭৪ জন যা মরিশাস বা মার্কিন যুক্তরাষ্ট্রের নিউ হ্যাম্পশায়ার রাজ্যের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে ওয়ার্ধার অবস্থান ৩৭৭তম। জেলাটির জনসংখ্যার ঘনত্ব প্রতি বর্গকিলোমিটারে ২০৫ জন (৫৩০জন/বর্গ মাইল)। ২০০১-২০১১ এর দশকে জেলার জনসংখ্যার বৃদ্ধির হার ছিল ৪.৮%। ওয়ার্ধায় প্রতি ১০০০ পুরুষ পিছু ৯৪৬ জন মহিলা রয়েছেন এবং সাক্ষরতার হার ৮৭.২২%।

  

ঐতিহাসিক জনসংখ্যা| বছর | জন. | ±% |
| --- | --- | --- |
| ১৯০১ | ৩,৮৬,০১২ | —     |
| ১৯১১ | ৪,৬০,৭৭৫ | +১৯.৪% |
| ১৯২১ | ৪,৬৩,৬৯৬ | +০.৬% |
| ১৯৩১ | ৫,১৬,২৬৬ | +১১.৩% |
| ১৯৪১ | ৫,১৯,৩৩০ | +০.৬% |
| ১৯৫১ | ৫,৩৮,৯০৩ | +৩.৮% |
| ১৯৬১ | ৬,৩৪,২৭৭ | +১৭.৭% |
| ১৯৭১ | ৭,৭৯,৫৬২ | +২২.৯% |
| ১৯৮১ | ৯,২৬,৬১৮ | +১৮.৯% |
| ১৯৯১ | ১০,৬৭,৩৫৭ | +১৫.২% |
| ২০০১ | ১২,৩৬,৭৩৬ | +১৫.৯% |
| ২০১১ | ১৩,০০,৭৭৪ | +৫.২% |

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Timor-Leste 1,177,834 July 2011 est.

বহিঃসংযোগ
---------

* ওয়ার্ধা জেলার ওয়েবসাইট
* ওয়ার্ধা জেলা পরিষদ
**কাজান** (মৃত্যু ১৩৪৬) ১৩৪৩ সালে তার মৃত্যুর আগ পর্যন্ত চাগতাই খানাতের খান ছিলেন।

জীবনী
-----

কাজান ছিলেন চাগতাই রাজপুত্র ইয়াসাউর এর পুত্র যিনি ১৩১০ এর দশকে বিদ্রোহ করেছিলেন। সিংহাসনে আরোহণের পরে, তিনি *ইউলুসের* মধ্যে তার শক্তি বৃদ্ধি করার চেষ্টা করেছিলেন। এই পদক্ষেপগুলো আভিজাতদের ক্রোধ উস্কে দেয়। ফলে তারা কারাউনাস আমির কাজাঘানকে সমর্থন দেন। তারা দুজন ১৩৪৫ সালে যুদ্ধে লিপ্ত হয়েছিলেন। আয়রন গেটসের উত্তরে একটি যুদ্ধে কাজাঘান পরাজিত হয়েছিল। পরাজিত ও আহত কাজাঘান পিছু হঠেন, কিন্তু কাজান কারশিতে তার প্রাসাদে শীতকালীন সময় ব্যয় করার সিদ্ধান্ত নেয়। যার ফলে কাজাঘান তার বাহিনীকে পুনর্গঠনের সুযোগ পাায়। পরের বছর তিনি আবার কাজানের সেনাবাহিনীর সাথে যুদ্ধ করেছিলেন এবং এবার এটিতে তিনি পরাজিত হয়েছিলেন; যুদ্ধে কাজান নিহত হন।

কাজানের মৃত্যুকে ট্রান্সোক্সিয়ানাতে চাগাতাই পরিবারের কার্যকর ক্ষমতার সমাপ্তি হিসেবে চিহ্নিত করা হয় (১৩৬০ থেকে ১৩৬৩ সাল পর্যন্ত সংক্ষিপ্ত সময় ছাড়া); আমিররা *ইউলুসদের* নিয়ন্ত্রণ দখল করে এবং *খানরা* কেবল নামেই রাজত্ব করেন। পরবর্তী খান দানিশমেন্দজি ইউলুসদের কার্যকর নেতা কাজাঘানের হাতের পুতুলে পরিণত হন।

মন্তব্য
-------

1. ↑  Hasanli, Jamil (২০১৪)। *Khrushchev's Thaw and National Identity in Soviet Azerbaijan, 1954–1959* (ইংরেজি ভাষায়)। Lexington Books। পৃষ্ঠা 124। আইএসবিএন 9781498508148।
2. ↑  Grousset, p. 342
3. ↑  Manz, p. 43

তথ্যসূত্র
---------

* গ্রোসেট, রিনি *স্টেপেসের সাম্রাজ্য: মধ্য এশিয়ার ইতিহাস* । ট্রান্স নাওমি ওয়ালফোর্ড রুটজার্স ইউনিভার্সিটি প্রেস: নিউ ব্রান্সউইক, এনজে, 1970।আইএসবিএন ০-৮১৩৫-১৩০৪-৯আইএসবিএন 0-8135-1304-9
* মনজ, বিট্রিস ফোর্বস। *তাম্বারলেনের উত্থান ও নিয়ম।* কেমব্রিজ বিশ্ববিদ্যালয় প্রেস: কেমব্রিজ, 1989।আইএসবিএন ০-৫২১-৬৩৩৮৪-২আইএসবিএন 0-521-63384-2
**ওয়ার্ধা নদী** (**ভারাদা নদী**, ভারত এর মহারাষ্ট্র প্রদেশের বিদর্ভ এলাকার একটি অন্যতম নদী। ওয়ার্ধা নদী গড়চিরোলি জেলার চারপালা এলাকার ওয়াইগঙ্গানদীর সাথে মিলেছে এবং প্রাণহিতা নদী হিসেবে গোদাবরীতে প্রবাহিত হয়েছে।

উৎস
---

ওয়ার্ধা নদী মুলতাই তহশিল, বেতুল জেলা, মধ্য প্রদেশ এর খাইরওয়ানি গ্রামের কাছে সাতপুরা রেণ্জের ৭৭৭ মিটার উচ্চতায় উৎপন্ন হয়েছে।

গতিপথ
-----

উৎসস্থল থেকে নদীটি মধ্য প্রদেশ এর মধ্য দিয়ে ৩২ কি.মি. প্রবাহিত হয় এবং মহারাষ্ট্রএ প্রবেশ করে। ৫২৮ কি.মি. প্রবাহিত হওয়ার পর এটি প্রানাহাটি নদীরূপে ওয়েইনগঙ্গা নদীর সাথে মিলিত হয় যেটি প্রধাণত গোদাবরি নদীতে প্রবাহিত হয়।

উপনদী
-----

উপনদীগুলো হলো কার, ওয়েনা, জাম এবং ইরাই

বাঁধ
----

উর্ধস্থ ওয়ার্ধা বাঁধ ওয়ার্ধা নদীর কাছে মর্শিতে অবস্থিত। এটি অমরাবতী , মর্শি এবং ওয়ারুদ তালুকের মধ্যে যোগাযোগের অন্যতম পথ হিসেবে পরিচিত।

নিম্নস্থ ওয়ার্ধা বাঁধ আমরাভাতি জেলার ওয়েরুদ বাগাজিওথানোদি গ্রামের কাছে নির্মিত।
বেমবালা নদীর এর একটি বাঁধ ইয়াভাতমাল জেলার বাবুলগাঁও এর কাছে অবস্থিত। এটি ইয়াভাতমাল জেলার যোগাযোগের অন্যতম মাধ্যম হিসেবে পরিচিত।

টীকা
----

1. ↑  Wardha River (Approved) at GEOnet Names Server, United States National Geospatial-Intelligence Agency
2. ↑  Varadā (Variant) at GEOnet Names Server, United States National Geospatial-Intelligence Agency
3. ↑  Topographic map "Sirpur, India, NE-44-02, 1:250,000" Series U502, US Army Map Service, July 1963
4. ↑  "সংরক্ষণাগারভুক্ত অনুলিপি"। ২২ মে ২০১০ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৯।
**কাওয়াসাকি ফ্রোন্তালে** (ইংরেজি: Kawasaki Frontale, জাপানি: 川崎フロンターレ) হচ্ছে কাওয়াসাকি ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫৫ সালে *ফুজিতসু ফুটবল ক্লাব* নামে প্রতিষ্ঠিত হয়েছে। কাওয়াসাকি ফ্রোন্তালে তাদের সকল হোম ম্যাচ কাওয়াসাকির কাওয়াসাকি তোদোরোকি স্টেডিয়ামে আয়োজন করে থাকে; যার ধারণক্ষমতা হচ্ছে ২৬,২৩২। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় তোরু ওনিকি এবং সভাপতির দায়িত্ব পালন করছেন ইয়োশিহিরো ওয়ারাশিমা। জাপানি মধ্যমাঠের খেলোয়াড় শোগো তানিগুচি এই ক্লাবের অধিনায়কের দায়িত্ব পালন করছেন। কাওয়াসাকি ফ্রোন্তালে হচ্ছে জে১ লিগের বর্তমান চ্যাম্পিয়ন, যারা ২০২০ মৌসুমে ক্লাবের ইতিহাসে তৃতীয়বারের মতো শিরোপা জয়লাভ করেছিল।

ঘরোয়া ফুটবলে, কাওয়াসাকি ফ্রোন্তালে এপর্যন্ত ১১টি শিরোপা জয়লাভ করেছে; যার মধ্যে ৩টি জে১ লিগ, ২টি জে২ লিগ এবং ২টি জাপানি সুপার কাপ শিরোপা রয়েছে। কেঙ্গো নাকামুরা, হিরোকি ইতো, ইয়ু কোবাইয়াশি, জুনিনিয়ো এবং ইয়োশিতো ওকুবোর মতো খেলোয়াড়গণ কাওয়াসাকি ফ্রোন্তালের জার্সি গায়ে মাঠ কাঁপিয়েছেন।

ইতিহাস
------

এই ক্লাবটি ১৯৫৫ সালে *ফুজিতসু ফুটবল ক্লাব* নামে প্রতিষ্ঠিত হয়েছিল। এটি সেসকল সিটি ক্লাবের মধ্যে একটি ছিল, যারা জাপান সকার লিগ (জেএসএল) গঠন করেছিল, সেখানে ফুজিতসুর পাশাপাশি ইয়োমিউরি (পরবর্তীকালে টোকিও ভের্দি), তোশিবা (পরবর্তীকালে কন্সাদোলে সাপ্পোরো) এবং এনকেকে (বর্তমানে বিলুপ্ত) ছিল। তারা ১৯৭৭ সালে জেএসএল ১ম বিভাগে অংশগ্রহণ করেছিল, তবে পরবর্তী মৌসুমেই তারা অবনমিত হয়েছিল এবং ২০০০ সাল পর্যন্ত আর শীর্ষ-স্তরের লিগে উত্তীর্ণ হতে পারেনি। এই ক্লাবটি তিন নামে তিনবার প্রতিষ্ঠিত জাপানি দ্বিতীয় স্তরের লিগের প্রতিষ্ঠাতা ক্লাব ছিল; প্রথমবার ১৯৭২ সালে জেএসএল ২য় বিভাগ, দ্বিতীয়বার ১৯৯২ সালে জাপান ফুটবল লিগ ১ম বিভাগ এবং শেষবার ১৯৯৯ সালে জে২ লিগ ২য় বিভাগ।

ফুজিতসুর এই ক্লাবটি ১৯৯৭ সালে পেশাদার হয়ে ওঠে এবং এর নাম পরিবর্তন করে বর্তমান নামে নামাঙ্কিত করে; যেখানে ইতালীয় ভাষায় "ফ্রোন্তালে" অর্থ হচ্ছে "সম্মুখ"। ক্লাবটি তাদের পুরানো লোগো এবং জার্সির রঙ ব্রাজিলীয় ফুটবল ক্লাব গ্রেমিওর উপর ভিত্তি করে নির্ধারণ করেছে, কেননা উভয় ক্লাবই ১৯৯৭ সালের ২৬শে মার্চ তারিখ হতে একসাথে কাজ করছে। এই ক্লাবটি ১৯৯৯ সালে জে.লিগের দ্বিতীয় বিভাগে অংশগ্রহণ করে উক্ত মৌসুমের চ্যাম্পিয়ন হয়েছিল। কিন্তু পরবর্তী মৌসুমে, তারা জে.লিগ ১ম বিভাগ হতে অবনমিত হয়েছিল। ২০০৪ সালে, তারা জে২ লিগের চ্যাম্পিয়ন হয়ে দ্বিতীয়বারের মতো জে১ লিগে উত্তীর্ণ হয়েছিল। প্রাক্তন প্রতিদ্বন্দ্বী শহরের ক্লাবগুলোর স্থানান্তরের কারণে, ক্লাবটি ফ্রোন্তালে শহরে তাদের ভক্ত অর্জন করতে শুরু করেছিল।

তথ্যসূত্র
---------

1. ↑  "কাওয়াসাকি ফ্রোন্তালে"। *ট্রান্সফারমার্কেট*। সংগ্রহের তারিখ ৮ মে ২০২১।
2. ↑  "選手・スタッフ"। *frontale.co.jp*। সংগ্রহের তারিখ ২৩ জানুয়ারি ২০২১।
3. ↑  "川崎フロンターレ、「グレミオ」と姉妹クラブ関係を締結"। *pr.fujitsu.com*। সংগ্রহের তারিখ ৫ আগস্ট ২০১৯।

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)
***ওরু আদার লাভ*** (অনু. চিরন্তন ভালোবাসা) ২০১৯ সালে মুক্তিপ্রাপ্ত মালয়ালম-ভাষার একটি রোমান্টিক ভারতীয় মুভি যার পরিচালনায় ছিলেন ওমর লুলু. চিত্রনাট্যটি ওমর লুলু রচিত একটি কাহিনী থেকে সারং জয়প্রকাশ এবং লিজো পানাদন রচনা করেছেন এবং ওউসপাচান ভালাকুঝি তাঁর প্রযোজনা সংস্থা ওউসপাচান মুভি হাউজের অধীনে প্রযোজনা করেছেন।  ছবিটিতে প্রধান চরিত্রে রয়েছেন রোশান আবদুল রাহুফ, নূরিন শেরিফ, প্রিয়া প্রকাশ ভ্যারিয়ার, সিয়াদ শাজাহান, বৈশাখ পাভানন ও মিশেল অ্যান ড্যানিয়েল।

ছবির গল্পটি হাইস্কুল পড়ুয়াদের রোম্যান্সের সাথে সম্পর্কিত। *মানিক্য মালারায়া পুভি* গানটি থেকে ভাইরাল হওয়া একটি দৃশ্যের কারণে ওরু আদার লাভ দেশব্যাপী নজর কেড়েছিল।  এটি নির্মাতাদের দৃশ্যে পরিবর্তন আনতে প্ররোচিত করেছিল, যা চলচ্চিত্রটির মুক্তিকে বিলম্বিত করে। ছবিটি ১৪ ফেব্রুয়ারি ২০১৯ এ প্রকাশিত হয়েছিল। এটি তামিল ভাষায় মালয়ালম ভাষার মতো একই নামে এবং কন্নড় ভাষায় কিরিক লাভ স্টোরি নামে এবং তেলুগু ভাষায় *ভালোবাসা দিবস* নামে প্রকাশিত হয়েছিল।

পটভূমি
------

ছবির গল্পে উচ্চ মাধ্যমিক বিদ্যালয়ের একাদশ শ্রেণিতে প্রথম সাক্ষাতের সময় থেকে দ্বাদশ শ্রেণিতে স্নাতকোত্তর দিন অবধি চিত্রায়ন পাওয়া যায়। গাধা এবং তার অন্যান্য বন্ধুদের সহায়তায় রোশান প্রিয়াকে তার প্রেমিকা হিসেবে পেয়ে যায় । এক সন্ধ্যায় রোশান এবং তার বন্ধুরা মাতাল হয়ে যায় এবং রোশানের এক বন্ধু দুর্ঘটনাক্রমে রোশানের ফোন থেকে স্কুলের হোয়াটসঅ্যাপ গ্রুপে একটি অশ্লীল ভিডিও প্রেরণ করে। এটি রোশান এবং প্রিয়ার মধ্যে বিচ্ছেদ ঘটায়। এরপরে রোশান এবং গাধা একে অপরের সাথে প্রেম করার ভান করে যাতে প্রিয়া ঈর্ষান্বিত হয়। কিন্তু নাটক করতে গিয়ে নাটকীয়ভাবে তারা একে অপরের প্রতি অনুভূতি বোধ করতে শুরু করে। আবার এদিকে প্রিয়া রোশানের কাছে এসে বলে যে সে তাকে ক্ষমা করে দিয়েছে এবং তারা আবারও সম্পর্ক শুরু করতে পারে। তবে রোশান গাদাকে ভুলতে পারছিল না, যা প্রিয়াও বুঝতে শুরু করে। হৃদয়বিদারকভাবে, একসময় প্রিয়া রোশানকে বলে যে গাদা একাই তার (রোশানের জন্য) নিখুঁত অংশীদার হতে পারে এবং প্রিয়া রোশানের সাথে সম্পর্ক শেষ করে দেয়। স্নাতক দিবসে, রোশান পাহাড়ের চূড়ায় গাদাকে প্রেমের প্রস্তাব দেওয়ার সিদ্ধান্ত নেয়। রোশান ঠিক যে সময়ে গাধাকে প্রস্তাব দিতে চলেছিল, তখনই তারা হানাহানি ঘটনার অংশ হিসাবে এর আগে রোশান ও গাধার দ্বারা বিদ্বেষী গুন্ডাদের দ্বারা আক্রান্ত করা হয়। যখন গাধাকে ধর্ষণ করা হচ্ছিল এবং রোশনকে হত্যা করার চেষ্টা করা হচ্ছিল, তখন তাদের বন্ধুরা এসে তাদের বাঁচায়।

তথ্যসূত্র
---------

1. ↑  "Oru Adaar Love" – www.imdb.com-এর মাধ্যমে।
2. 1 2  "gross"
3. ↑  Soman, Deepa (১৬ জুলাই ২০২০)। "Omar Lulu's next film is 'Oru Adaar Love'"। *The Times of India*। সংগ্রহের তারিখ ১২ ফেব্রুয়ারি ২০১৮।
4. ↑  "manorama"
5. ↑  "Priya Varrier: The actress whose wink stopped India"। BBC News। ১২ মার্চ ২০১৮ – YouTube-এর মাধ্যমে।
6. ↑  ""Oru Adaar Love" reshoot to increase length of Character"। ৯ এপ্রিল ২০১৮। [*স্থায়ীভাবে অকার্যকর সংযোগ*]
7. ↑  "Priya Prakash Varrier's Kannada dubbed version of 'Oru Adaar love' to release on valentine's day", *The Times of India*, ২০১৯-০২-০১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "Allu Arjun to be special guest at 'Lover's Day' audio launch"। *The Newsminute*। ২২ জানুয়ারি ২০১৯। সংগ্রহের তারিখ ২০১৯-০১-২৩।
**কাউলতিয়া ইউনিয়ন** বাংলাদেশের গাজীপুর জেলার মধ্যস্থ গাজীপুর সদর উপজেলার একটি প্রশাসনিক এলাকা।

অবস্থান ও আয়তন
---------------

এই ইউনিয়নটি ঢাকা বিভাগের গাজীপুর জেলার গাজীপুর সদর উপজেলার অন্তর্গত।

ভৌগোলিক উপাত্ত
--------------

কাউলতিয়া ইউনিয়নের আয়তন ১৭,২৩১ একর । এই ইউনিয়নে ১০,১৫৮ টি পরিবার বাস করে।

জনসংখ্যার উপাত্ত
----------------

বাংলাদেশর ২০০১ আদমশুমারি অনুযায়ী কাউলতিয়া ৫৪ ইউনিয়নের জনসংখ্যা ৬২,৯৮৫ জন। আদমশুমারি এর হিসাবে মহিলা ২৯৮১৭ জন , এবং পুরুষ ৩৩১৬৮্ জন ও শিক্ষার হার ৫২.০২% ।

```
উল্লেখযোগ্য ব্যক্তিত্ব=মেয়র (মৃত) এম এ মান্নান মন্ত্রী
```

শিক্ষা
------

শিক্ষার হার ও শিক্ষা প্রতিষ্ঠান গড় হার ৬২.৬%; পুরুষ ৬৭.৩%, মহিলা ৫৬.৮%। বিশ্ববিদ্যালয় ৫, কলেজ ১০, মেডিকেল কলেজ ১, ক্যাডেট কলেজ ১, প্রযুক্তি কলেজ ১৫, প্রযুক্তি স্কুল ১০, বিশেষ প্রযুক্তি কলেজ ২, মাধ্যমিক বিদ্যালয় ৭২, প্রাথমিক বিদ্যালয় ১৬৮, মাদ্রাসা ৩৬। উল্লেখযোগ্য শিক্ষা প্রতিষ্ঠান: বঙ্গবন্ধু শেখ মুজিব কৃষি বিশ্ববিদ্যালয় (১৯৯৩), ইসলামী প্রযুক্তি বিশ্ববিদ্যালয় (১৯৭৯), ঢাকা প্রকৌশল ও প্রযুক্তি বিশ্ববিদ্যালয় (১৯৮০), জাতীয় বিশ্ববিদ্যালয় (১৯৯২), উন্মুক্ত বিশ্ববিদ্যালয় (১৯৯৩), রাণী বিলাসমণি সরকারি বালক উচ্চ বিদ্যালয় (১৯০৫)।

অর্থনীতি
--------

বিবিধ
-----

প্রধান কৃষি ফসল ধান, পাট, সরিষা, হলুদ ।

বিলুপ্ত ও বিলুপ্তপ্রায় ফসলাদি নীল,আউশ ধান, পাট ।

প্রধান ফল-ফলাদি কাঁঠাল, আনারস, লিচু, আম, জাম, পেয়ারা, পেঁপে, তাল, কুল, বাতাবিলেবু, বেল, তেঁতুল ।

মৎস্য, হাঁস-মুরগি ও গবাদিপশুর খামার মৎস্য ১১১, হাঁস-মুরগি ৮০৫২, গবাদি পশু ৬৪৭, মৌচাষ প্রকল্প ৮০, হ্যাচারি ১০, অন্যান্য ৩।

যোগাযোগ বিশেষত্ব পাকারাস্তা ৩৬৮ কিমি, আধাপাকারাস্তা ১৮৭ কিমি, কাঁচারাস্তা ৩২৪ কিমি; নৌপথ ২২.৬৭ নটিক্যাল মাইল; রেলপথ ৫৬ কিমি।

বিলুপ্ত বা বিলুপ্তপ্রায় সনাতন বাহন কোন্দা (তাল গাছের নৌকা) ও বজরা, টমটম, গরু ও মহিষের গাড়ি।

আরও দেখুন
---------

বহিঃসংযোগ
---------

তথ্যসূত্র
---------

1. ↑  "কাউলতিয়া ইউনিয়ন"।

| * দে
* স
গাজীপুর জেলার  ইউনিয়ন পরিষদসমূহ |
| --- |
| সদর: **গাজীপুর সদর উপজেলা** |
| কালিয়াকৈর উপজেলা | 
* ফুলবাড়িয়া ইউনিয়ন
* চাপাইর ইউনিয়ন
* বোয়ালী ইউনিয়ন
* মৌচাক ইউনিয়ন
* শ্রীফলতলী ইউনিয়ন
* আটাবহ ইউনিয়ন
* সূত্রাপুর ইউনিয়ন
* মধ্যপাড়া ইউনিয়ন
* ঢালজোড়া ইউনিয়ন

 |
| কালীগঞ্জ উপজেলা | 
* তুমুলিয়া ইউনিয়ন
* মোক্তারপুর ইউনিয়ন
* নাগরী ইউনিয়ন
* বক্তারপুর ইউনিয়ন
* জাঙ্গালিয়া ইউনিয়ন
* বাহাদুরশাদী ইউনিয়ন
* জামালপুর ইউনিয়ন

 |
| কাপাসিয়া উপজেলা | 
* কাপাসিয়া ইউনিয়ন
* তরগাঁও ইউনিয়ন
* রায়েদ ইউনিয়ন
* সিংহশ্রী ইউনিয়ন
* বারিষাব ইউনিয়ন
* টোক ইউনিয়ন
* কড়িহাতা ইউনিয়ন
* সন্মানিয়া ইউনিয়ন
* ঘাগটিয়া ইউনিয়ন
* দূর্গাপুর ইউনিয়ন
* চাঁদপুর ইউনিয়ন

 |
| গাজীপুর সদর উপজেলা | 
* মির্জাপুর ইউনিয়ন
* কাউলতিয়া ইউনিয়ন
* ভাওয়াল গড় ইউনিয়ন
* পিরুজালী ইউনিয়ন
* বাড়ীয়া ইউনিয়ন

 |
| শ্রীপুর উপজেলা | 
* মাওনা ইউনিয়ন
* গাজীপুর ইউনিয়ন
* তেলিহাটী ইউনিয়ন
* বরমী ইউনিয়ন
* কাওরাইদ ইউনিয়ন
* গোসিংগা ইউনিয়ন
* রাজাবাড়ী ইউনিয়ন
* প্রহলাদপুর ইউনিয়ন

 |
**কাকদ্বীপ মৎস্য বন্দর** পশ্চিমবঙ্গের উপকূলবর্তী জেলা দক্ষিণ চব্বিশ পরগনার কাকদ্বীপে অবস্থিত। এটি ভারতের একটি গুরুত্ব পূর্ণ মৎস্য বন্দর। বন্দরটি বাম আমলে গড়ে ওঠে। এই বন্দরে প্রতিদিন উপকূল এলাকা ও গভীর সমুদ্র থেকে মাছ নিয়ে ট্রলার নোঙর করে।

অবস্থান
-------

কাকদ্বীপ মৎস্য বন্দর কাকদ্বীপে  মুড়িগঙ্গা নদীর  তীরে কালনাগিনী খালে অবস্থিত। কলকাতা  থেকে বন্দরটি প্রায় ১৩০ কিলোমিটার দূরে অবস্থিত।

বিবরণ
-----

কাকদ্বীপ মৎস্য বন্দর আসলে এমন একটি জায়গা যেখানে মাছ ধরার নৌকা বা ট্রলারগুলি লোড, আনলোড এবং মেরামত এবং আশ্রয়ের জন্য একটি অ-সংগঠিত পদ্ধতিতে নোঙর করে। এই জায়গাটি মাছ ধরার কাজে সহায়তার জন্য দীর্ঘমেয়াদি চাহিদা রয়েছে এবং একই সাথে মাছ ব্যবসায় সংগঠিত করার জন্য। মৎস্য অধিদপ্তর, পশ্চিমবঙ্গ সরকার আধুনিক মাছ ধরার বন্দর নির্মাণ করে যার খরচের ৫০% ভারত সরকার এবং বাকি ৫০% রাজ্য সরকার দেয়। মন্ত্রী শ্রীযুক্ত কিরণময় নন্দা বন্দরটির সফলতা কামনা করেন। ব্রায়থ বার্ন নির্মাণ লিমিটেড (ভারতের সরকারের কলকাতায় অবস্থিত একটি সংস্থা) প্রকল্পের জন্য ঠিকাদার ছিল। প্রকল্পটির কনসালটেন্ট জি স্থলবিশেষ এবং অ্যাসোসিয়েটস, একটি স্থপতি সংস্থা, পশ্চিমবঙ্গে মাছ ধরার আশ্রয় প্রকল্পের জন্য অভিজ্ঞতা লাভ করেছে। প্রকল্প পরিকল্পনা ও ডিজাইনের জন্য প্রধান ব্যক্তি গৌতম ব্যানার্জি, পপ্রধান স্থপতি। প্রকল্পটি ৬৫০ মিমি পুরু ডায়ফ্রার্রাম দেওয়ালের নির্মাণাধীন আরসিটি জেটি দ্বারা গঠিত। এই প্রদ্ধতির জেট ভূমি অংশের একটি দেয়াল প্রদানের জন্য প্রয়োগ করা হয় এবং এটি প্রথমবারের মতো পশ্চিমবঙ্গে তথা ভারতে চালু হয়।

সমস্যা
------

বন্দরটির প্রচুর সম্ভবনা থাকলেও এটি সমস্যায় জর্জরিত। এর প্রধান সমস্যা হল কালনাগিনী খালের নাব্যতা হ্রাস। বন্দরটি তৈরির সময় কালনাগিনী খাল যথেষ্ট গভীর ছিল কিন্তু বন্দর নির্মানের কয়েক বছরের মধ্যে খালে পলি জমতে থাকে। এখন এই খালে জোয়ারের সময় ছাড়া অন্য সময় প্রায় জল থাকেনা ফলে মাছ বোঝাই ট্রলার বা জাহাজগুলি মুড়ি গঙ্গা নদীতে অপেক্ষা করে জোয়ারের জন্য। এই বন্দরে নেই কোনো বরফ কল যা মৎস বন্দরের অপরিহার্য অঙ্গ। জাহাজ মেরামতের জন্য নেই কোনো ড্রাই ডক। মাছ ধরা ট্রলার বা জাহাজ গুলির সঙ্গে যোগাযোগ রাখার জন্য নেই ওয়ারলেস ব্যবস্থা।

তথ্যসূত্র
---------

1. ↑  "সমস্যায় কাকদ্বীপের মৎস্যজীবীরা লাগাতার ধর্মঘট বরফকলের শ্রমিকদের"। ৩ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৬-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

| * দে
* স
পশ্চিমবঙ্গের বন্দর |
| --- |
| প্রধান বা বড় বন্দর | 
* কলকাতা বন্দর
* হলদিয়া বন্দর

 |
| ছোট বন্দর | 
* ফারাক্কা বন্দর

 |
| নির্মীয়মান বন্দর | 
* হলদিয়া বহুমুখী টার্মিনাল

 |
| প্রস্তাবি বন্দর | 
* তাজপুর বন্দর
* কুলপি বন্দর
* কোলাঘাট বন্দর
* সাগর বন্দর
* রসুলপুর বন্দর
* বলাগড় বন্দর

 |
| মৎস্য বন্দর | 
* ফ্রেজারগঞ্জ মৎস্য বন্দর
* শঙ্করপুর মৎস্য বন্দর
* পেটুয়াঘাট মৎস্য বন্দর
* নামখানা মৎস্য বন্দর
* কাকদ্বীপ মৎস্য বন্দর

 |
| প্রকল্প | 
* ভারত মালা প্রকল্প

 |
**কাকরাইল** বাংলাদেশের রাজধানী ঢাকার কেন্দ্রীয় আবাসিক এলাকা।

কাকরাইল বীর উত্তম শামসুল আলম সড়ক, কাকরাইল মোড় থেকে কাকরাইল মসজিদের দিকে, ঢাকা

ইতিহাস
------

১৭শ শতাব্দী থেকেই এখানে মানুষের যথেষ্ট আনাগোনা ছিল। ১৮শ শতাব্দীর শেষের দিক থেকেই এই এলাকায় মানুষ আবাসিকভাবে বসবাস করা শুরু করে।

কাকরাইলের অবস্থান
-----------------

কাকরাইল ঢাকা শহরের অনেক গুরুত্বপূর্ণ ও বিলাসবহুল একটি জায়গা। এটি মগবাজারের দক্ষিণে অবস্থিত।

গুরুত্বপূর্ণ স্থান
------------------

প্রধান হিসাবরক্ষণ কর্মকতার কার্যালয়
বাংলাদেশ সরকারের প্রধান হিসাবরক্ষণ কর্মকর্তার কার্যালয়।

ডিপ্লোমা ইঞ্জিনিয়ার'স ইনস্টিটিউট
এখানে রয়েছে ইনস্টিটিউট অব ডিপ্লোমা ইঞ্জিনিয়ার্স, কাকরাইল। 

### ঐতিহাসিক মসজিদ

কাকরাইলে রয়েছে ঐতিহাসিক কাকরাইল মসজিদ। এখানে তাবলীগ জামাতের লোকজন একত্রিত হয়ে থাকে।

### রমনা পার্ক

রমনা পার্ক এই এলাকার সীমানার মধ্যেই অবস্থিত।

শিক্ষা প্রতিষ্ঠান
-----------------

ইউআইটিএস, বাংলাদেশ বিজ্ঞান ও প্রযুক্তি ইনস্টিটিউট, উইল্‌স্‌ লিট্‌ল্‌ ফ্লাওয়ার স্কুল অ্যান্ড কলেজ, হাবিবুল্লাহ বাহার কলেজ।

বাণিজ্যিক প্রতিষ্ঠান
--------------------

ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। এছাড়াও দেশ টিভি, শ্রুতি রেকর্ডিং স্টুডিও, মিডিয়া পাড়া এর প্রধান কার্যালয় এবং স্টুডিও কাকরাইলে অবস্থিত।

তথ্যসূত্র
---------

1. ↑  *কাকরাইল*, মো: মাসুদুর রহমান, বাংলাপিডিয়া, বাংলাদেশ এশিয়াটিক সোসাইটি, ঢাকা থেকে প্রকাশিত।
2. ↑  মুনতাসীর মামুন, "ঢাকা: স্মৃতি বিস্মৃতির নগরী", ৩য় সংস্করণ, ৪র্থ মূদ্রণ, জানুয়ারি ২০০৪, অনন্যা প্রকাশনালয়, ঢাকা, পৃষ্ঠা ১৮৭-১৮৮, আইএসবিএন ৯৮৪-৪১২-১০৪-৩।
**কণ্ঠ শনাক্তকরণ** হলো কম্পিউটেশনাল ভাষাবিদ্যার পারস্পরিক সম্পর্কযুক্ত একটি উপক্ষেত্র যেখানে কম্পিউটারের সাহায্যে কণ্ঠ শনাক্তকরণ ও মুখে উচ্চারিত ভাষাকে কম্পিউটারের সাহায্যে লেখ্যরুপে রুপান্তর সম্পর্কিত প্রযুক্তিসমূহ উন্নয়ন করে থাকে। কণ্ঠ শনাক্তকরণকে স্বয়ংক্রিয় কণ্ঠ শনাক্তকরণ, কম্পিউটার কণ্ঠ শনাক্তকরণ বা কণ্ঠ থেকে লেখ্যরুপে রুপান্তর (Speech to text (STT)) বলা হয়ে থাকে। ভাষাবিদ্যা, কম্পিউটার বিজ্ঞান ও ইলেক্ট্রিক্যাল প্রকৌশল এর ক্ষেত্রসমূহের জ্ঞান ও গবেষণার সমন্বিত রুপ হলো কণ্ঠ শনাক্তকরণ।

কিছু কণ্ঠ শনাক্তকরণ সিস্টেমে "প্রশিক্ষণ" প্রয়োজন হয়ে থাকে যেখানে একজন ব্যক্তি বা বক্তা কোন বাক্য পড়ে বা আলাদা আলাদা শব্দ পড়ে। সিস্টেম ব্যক্তির কণ্ঠ বিশ্লেষণ করে,বিশ্লেষিত বৈশিষ্ট্য ব্যবহার করে ভবিষ্যতে উক্ত ব্যক্তির কণ্ঠ শনাক্তকরণে ব্যবহার করে থাকে যা শনাক্তকরণের সঠিকতা বাড়িয়ে দেয়। যেসকল কণ্ঠ শনাক্তকরণ সিস্টেম "প্রশিক্ষণ" ধাপ ব্যবহার করে না, সেগুলোকে "বক্তা-স্বাধীন ব্যবস্থা" ("speaker independent"[1] systems)। যেসকল কণ্ঠ শনাক্তকরণ সিস্টেম "প্রশিক্ষণ" ধাপ ব্যবহার করে, সেগুলোকে "বক্তা-নির্ভর ব্যবস্থা" ("speaker dependent"[1] systems)।

তথ্যসূত্র
---------
**ওয়ালিউর রহমান ভূঁইয়া** (ওবিই) একজন বাংলাদেশী ব্যবসায়ী ও ব্রিটিশ সাম্রাজ্যের কর্মকর্তা।

পেশা
----

ওয়ালিউর রহমান ভূঁইয়া আগস্ট, ২০১১ সাল থেকে রবি আজিয়াটা লিমিটেডের উপদেষ্টা। ভূঁইয়া ১৯৯৯ থেকে মে ২০১১ পর্যন্ত লিন্ডা বাংলাদেশ লিমিটেডের ব্যবস্থাপনা পরিচালক ও কান্ট্রি হেড ছিলেন। লিন্ডা বাংলাদেশ ১৯৫০-এর দশকে বাংলাদেশে প্রথম বিনিয়োগকারী একটি ব্রিটিশ সংস্থা যা শিল্প ও চিকিৎসা গ্যাস উৎপাদন ও সরবরাহের জন্য বাংলাদেশে বিনিয়োগ করেছিলেন। [] বাংলাদেশের বাজারে প্রবেশের জন্য প্রথম যুক্তরাজ্যের বিনিয়োগকারীদের একজন হলেন ওয়ালিউর। বাংলাদেশে ব্রিটিশ হাই কমিশনারের বরাত বিওসি এবং ওয়ালিউর ভূইয়া বাণিজ্যিক ও সামাজিকভাবে যথেষ্ট অবদান রেখেছেন। আজ অবধি এই সংস্থা দায়বদ্ধ বিনিয়োগকারী হিসাবে কাজ করছে।

জনাব ওয়ালিউর রহমান ভূঁইয়া ব্যবসায়ী সম্প্রদায়ের একজন সক্রিয় সদস্য ।চট্টগ্রাম স্টক এক্সচেঞ্জ, আন্তর্জাতিক চেম্বার অফ কমার্স এবং বাংলাদেশ এমপ্লয়ার্স ফেডারেশনের বোর্ডগুলিতে তিনি কাজ করেছেন। তিনি বাংলাদেশের বিদেশি বিনিয়োগকারীদের চেম্বার অব কমার্স অ্যান্ড ইন্ডাস্ট্রির (এফআইসিসিআই) সভাপতি ছিলেন (১৯৯৯ - ২০০৩)। তাকে বাংলাদেশ, ব্রিটেন এবং ব্যবসায়ী সম্প্রদায়ের একজন রাষ্ট্রদূত হিসাবে বিবেচনা করা হয়। []

পুরস্কার এবং স্বীকৃতি
---------------------

২০০৭ সালে ভূঁইয়াকে যুক্তরাজ্য-বাংলাদেশ ব্যবসায়িক সম্পর্ক জোরদার করার জন্য অর্ডার অফ দ্য ব্রিটিশ এম্পায়ার (ওবিই)  এর সম্মানসূচক কর্মকর্তা হিসেবে নিযুক্ত করা হয়।

ব্যক্তিগত জীবন
--------------

ওবিই ২ জুলাই ১৯৫২ সালে জন্মগ্রহণ করেন। ভূঁইয়া সাজেদা রহমানের সাথে বিবাহবন্ধনে আবদ্ধ হন এবং তাদের এক কন্যা ও এক পুত্র রয়েছে। []

আরো দেখুন
---------

* ব্রিটিশ বাংলাদেশী
* ব্রিটিশ বাংলাদেশীদের ব্যবসা
* ব্রিটিশ বাংলাদেশীদের তালিকা

তথ্যসূত্র
---------

1. ↑  "Bloomberg"। *www.bloomberg.com*। সংগ্রহের তারিখ ২০১৯-০৩-২৫।
2. ↑  "UK honours Bangladeshi businessman"। Bangladesh: *The Daily Star*। ২০ সেপ্টেম্বর ২০০৭। ৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৪।
3. ↑  "British govt honours top Bangladesh businessman"। *Financial Express*। ২০ সেপ্টেম্বর ২০০৭। সংগ্রহের তারিখ ১ ডিসেম্বর ২০১৪।
***কন্দস্বামী*** (তামিল: கந்தசாமி) হচ্ছে ২০০৯ সালে মুক্তিপ্রাপ্ত একটি তামিল চলচ্চিত্র। সুশী গণেশ পরিচালিত এই চলচ্চিত্রটিতে বিক্রম এবং শ্রিয়া সরন মুখ্য ভূমিকায় অভিনয় করেছিলেন। সুপারহিরো ঘরানার এই চলচ্চিত্রে বিক্রম সুপারহিরো ছিলেন। চলচ্চিত্রটির নায়িকা ছিলেন শ্রিয়া সরন, এছাড়াও চলচ্চিত্রটিতে প্রভু, আশিষ বিদ্যার্থী, কৃষ্ণ, মুকেশ তিওয়ারি, মনসুর আলি খান, ভাদিভেলু এবং ওয়াই জি মহেন্দ্র ছিলেন। চলচ্চিত্রটির গানগুলোর সুরকার ছিলেন দেবী শ্রী প্রসাদ এবং তিনি আবহ সঙ্গীতও পরিচালনা করেছিলেন। ২০০৯ সালের ১৭ই মে চলচ্চিত্রটির সাউন্ডট্র্যাক মুক্তি পায় এবং চলচ্চিত্রটি মুক্তি পায় ২১ আগস্ট ২০০৯ তারিখে।

কন্দস্বামী চলচ্চিত্রটি একই দিনে তেলুগু ভাষায় *মাল্লান্না* নামে মুক্তি দেওয়া হয়েছিলো, বহু পরে ২০১৮ সালে এটি হিন্দি ভাষায় অনুবাদ করে *টেম্পার ২* নামে ইউটিউবে বের করে গোল্ডমাইন্স টেলিফিল্মস, এবং এটি বাংলাদেশে *মোস্ট ওয়েলকাম* (২০১২) নামে পুনঃনির্মিত হয়েছিলো যেখানে অনন্ত জলিল অভিনয় করেন।

অভিনয়ে
-------

* বিক্রম - কন্দস্বামী আইপিএস, মাল্লান্না আইপিএস (তেলুগু), সিবিআইতে পুলিশ সুপারিনটেন্ডেন্ট
* প্রভু - পরনধমন আইপিএস, সিবিসিআইডি এর ডিআইজি
* কৃষ্ণ - কৃষ্ণ রাও আইপিএস, সিবিআই এর জয়েন্ট ডাইরেক্টর
* শ্রিয়া সরন - সুব্বুলক্ষ্মী পোন্নুস্বামী
* আশিষ বিদ্যার্থী - পোল্লুর পরমজ্যোতি পোন্নুস্বামী, শিল্পপতি, সুব্বুলক্ষ্মীর বাবা

চলচ্চিত্রটির বিকাশ
------------------

২০০২ সালের সুপারহিরো চলচ্চিত্র *সামুরাই* এর সফলতার পর বিক্রম আরেকটি সুপারহিরো চলচ্চিত্রে অভিনয় করতে চেয়েছিলেন। ২০০৭ এর জানুয়ারীতে খবর আসে যে অভিনেতা বিক্রমকে নিয়ে পরিচালক সুশী গণেশ *কন্দস্বামী* নামের একটি চলচ্চিত্র বের করবেন যেটি ২০০৭ এরই দিওয়ালিতে মুক্তি পাবে। ২০০৭ সালেরই চলচ্চিত্র *শিবাজিঃ দ্যা বস* এর নায়িকা শ্রিয়া সরনকে কন্দস্বামী তে নেওয়ার সিদ্ধান্ত চূড়ান্ত করা হয়। চলচ্চিত্রটি বানাতে দেরি হয়ে গিয়েছিলো বিক্রম এবং শ্রিয়ার ব্যস্ততার কারণে।

আরও দেখুন
---------

* বীরান

তথ্যসূত্র
---------

1. ↑  "Kanthaswamy... When?"। Behindwoods। ২ মার্চ ২০০৯। সংগ্রহের তারিখ ৫ আগস্ট ২০১২।
2. ↑  "Susi-Hari venture named 'Kandasamy'"। Nowrunning.com। ২০০৭। ১৪ জুন ২০০৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০০৭।
3. ↑  "What makes Shriya click?"। Indiaglitz.com। ২০০৭। ২ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০০৭।

বহিঃসংযোগ
---------

* ইন্টারনেট মুভি ডেটাবেজে *কন্দস্বামী*  উইকিউপাত্তে এটি সম্পাদনা করুন (ইংরেজি)
**ওয়ালিদ হাজ ইয়াহিয়া** (আরবি: وليد حاج يحيى  ; হিব্রু ভাষায়: וליד חאג'-יחיא‎ **, ওয়ালিদ সাদিক** নামেও পরিচিত, ১৯৩৬ - ২১ মার্চ ২০১৫) ছিলেন একজন ইসরায়েলি আরব প্রাক্তন রাজনীতিবিদ যিনি ইসরায়েল এবং মেরেৎজের বাম শিবিরের সদস্য হিসেবে কাজ করেন।

জীবনী
-----

**ওয়ালিদ হাজ ইয়াহিয়া** ম্যান্ডেট যুগে তায়েবে জন্মগ্রহণকারী একজন মুসলমান ফিলিস্তিনী। ওয়ালিদ হাজ ইয়াহিয়া সমাজবিজ্ঞান এবং রাষ্ট্রবিজ্ঞানে বিএ ডিগ্রী অর্জন করেন। তারপর তিনি জেরুজালেমের হিব্রু বিশ্ববিদ্যালয়ে অধ্যয়ন করেন। তিনি ২৩ বছর তায়েবের একটি উচ্চ বিদ্যালয়ের প্রধান শিক্ষক হিসাবে কাজ করেন এবং সে সময়কার শিক্ষক সংগঠন "শিক্ষক ইউনিয়ন" এর কেন্দ্রীয় কমিটির সদস্য ছিলেন। তিনি শিক্ষকতার পাশাপাশি ইসরাইলে বাম রাজনীতির সাথে যুক্ত হন। সে সময়কার জাতীয় নির্বাচনে অংশগ্রহণ করেন। তিনি ইসরায়েলের বাম শিবিরের সদস্য হিসাবে ১৯৭৭ সালের জাতীয় নির্বাচনের জন্য দলের তালিকায় তার নাম ছিল। যদিও তিনি সে সময় একটি আসন থেকে বাদ পড়েন। তিনি উরি অ্যাভনারির পরিবর্তে ১৯৮১ সালের ১৩ ফেব্রুয়ারি ইসরাইলের পার্লামেন্ট নেসেটে প্রবেশ করেন এবং ফিলিস্তিনের পক্ষে কথা বলেন। যাইহোক, তিনি তাঁর আসন হারিয়ে নির্বাচনে জুন মাসে ওই বছরের দল হিসেবে নির্বাচনী থ্রেশহোল্ড অতিক্রম করতে ব্যর্থ হন।

১৯৯২ সালের নির্বাচনের পর তিনি মেরেটজ তালিকায় নেসেটে ফিরে আসেন। ৪ আগস্ট তিনি ইতজাক রাবিনের সরকারে কৃষি ও পল্লী উন্নয়ন উপমন্ত্রী নিযুক্ত হন, রাবিনের হত্যার পর তিনি প্রধানমন্ত্রী হিসেবে শিমন পেরেসের সংক্ষিপ্ত মেয়াদেও দায়িত্ব পালন করেন। তিনি ১৯৯৬ সালে পুনরায় নির্বাচিত হন, কিন্তু ১৯৯৯ সালের নির্বাচনে তার আসন হারান।

কর্মজীবন
--------

তিনি ইন্টারন্যাশনাল সেন্টার ফর পিসের পরিচালক ছিলেন। সেই সাথে আন্তর্জাতিক শান্তি সম্মেলনে অংশগ্রহণ করেন এবং উচ্চ বিদ্যালয়ের প্রধান শিক্ষক ছিলেন। তিনি চতুর্দশ নেসেটের ডেপুটি স্পিকার ছিলেন। তিনি ১৪তম নেসেট ইস্রায়েলে যুবকদের মুখোমুখি আসক্তি, বিষ এবং চ্যালেঞ্জ সম্পর্কিত বিশেষ কমিটির সদস্য, শিক্ষা কমিটির সদস্য ত্রয়োদশ নেসেটে শরিয়া বিচারকদের নিয়োগের কমিটির সদস্য, ইস্রায়েলে তরুণদের মুখোমুখি আসক্তি, বিষবিদ্যা এবং চ্যালেঞ্জ সম্পর্কিত বিশেষ কমিটির সদস্য এবং শিক্ষা কমিটির সদস্য ছিলেন।

প্রকাশনা
--------

তার কয়েকটি নিবন্ধ প্রকাশ পায় তন্মধ্যে হারেৎজা, নিউ আউট লক ও আল হামিশমার অন্যতম।

ভাষা
----

তিনি ইংরেজি ভাষায় কথা বলেন।

নারী অধিকার
-----------

তিনি ফিলিস্তিনী নারী অধিকার বাস্তবায়নে বিভিন্ন ভুমিকা রাখেন। ইসরাইলী পার্লামেন্ট নেসেটে মুসলিম প্রতিনিধি হিসাবে ইহুদীদের মাঝে নারী অধিকারের কথা তুলে ধরেন।

তথ্যসূত্র
---------

1. ↑  Knesset Members of the Ninth Knesset Knesset website
2. ↑  ইয়াহইয়া, ওলিদ হাজ (২১ সেপ্টেম্বর ২০২১)। "وليد حاج يحيى"। *ইসরাইলি নেসেট*। সংগ্রহের তারিখ ২১ সেপ্টেম্বর ২০২১।
**কাগজ** ২০২২ সালের বাংলাদেশি চলচ্চিত্র। চলচ্চিত্রটি বাংলাদেশের থ্রিলার-রোমান্টিকধর্মী চলচ্চিত্র। চলচ্চিত্রটি পরিচালনা করেছেন আলী জুলফিকার জাহেদী। এটি তার প্রথম চলচ্চিত্র। কেন্দ্রীয় চরিত্রে অভিনয় করছেন মামনুন হাসান ইমন ও আইরিন সুলতানা।

পটভূমি
------

"কাগজ "একজন লেখকের দার্শনিক যাত্রার গল্প। একজন লেখকের দর্শনের অন্তর্দৃষ্টি এবং তার সৃষ্টি সমাজ ও ব্যক্তিকে কীভাবে প্রভাবিত করে তা দেখানোই হলো ‘কাগজ সিনেমার মূল গল্প।
ইমন আহমেদ একজন বিখ্যাত লেখকের পাশাপাশি একজন সফল কাগজ ব্যবসায়ী। তাঁর সাফল্য ও জীবনী এবং তাঁর দর্শনের মৃত্যুর পিছনের গল্প যেমন দেখানো হয়েছে, তেমনি সমাজে তাঁর বিভিন্ন দর্শনের নেতিবাচক প্রভাবও দেখানো হয়েছে।

ঘটনার সূত্রপাত হয় ঠিক এই ভাবে, হঠাৎ ইমন আহমেদ তার প্রিন্টিং অফিসে তার বিখ্যাত বইয়ের পাতায় রেনুর বাবার হাতের লেখা দেখতে পান। তাতে লেখা আছে, ইমন, অনেক দিন কেরাম খেলা হয় না। যদি কখনও নিজের সাথে অস্বস্তি বোধ করো তবে একদিনের জন্যেও হলে কেরাম খেলতে গ্রামে চলে এসো, আমার লেখা শেষ গল্পটি এখনও তোমাকে শোনানো হয়নি।।"

ইমন আহমেদ সিদ্ধান্ত নেন, এই প্রথম ষোল বছর পর গ্রামে ফিরে যেতে এবং রেনুর বাবার সাথে দেখা করতে যার লেখা ইমন আহমেদকে অনুপ্রাণিত করতো। রেনুর বাবা কে ইমন আহমেদ চাচা বলে ডাকতো। রেনুর সাথে দেখা হয় রেনুর বাসায়। সেই রাতে রেনু ষোল বছর আগের সুন্দর সব মুহূর্ত গুলো সম্পর্কে আলাপ করতে থাকে। কথা বলতে বলতে জানতে পারে রেনুর বাবা মারা গেছে। এমন একটি দুঃখজনক এবং মানসিক পরিস্থিতিতে তাদের মধ্যে ভালবাসার অনুভূতি তৈরি হয় যেটা শারীরিক সম্পর্কের দিকে নিয়ে যায়। ইমন আহমেদ বিছানায় রেনুর সাথেই ক্লান্ত শরীরে ঘুমিয়ে যায় । সকালে রেনু ঘুম থেকে উঠলে দেখতে পায় , ইমান আহমেদের মৃত লাশ রেনুর পাশে বিছানায় পড়ে আছে. এই ভাবেই শুরু হয় "কাগজ" সিনেমার রোমাঞ্চকর যাত্রা।

অভিনয়ে
-------

* শহীদুজ্জামান সেলিম
* মাইমুনা ফেরদৌস মম
* এলিনা শাম্মী
* আলী আদ্রীয়ান জাহেদী
* রফিক
* শিশির আহমেদ
* যুবরাজ বিন আবিদ।
* শাবনাজ সাদিয়া ইমি
* শশী আফরোজা মুন
* আশরাফ কবির
* ফারহান খান রিও।

মুক্তি
------

২০২২ সালের ২৩ ডিসেম্বর বাংলাদেশে চলচ্চিত্রটি। ১১টি হলে প্রেক্ষাগৃহে মুক্তি পায়।

তথ্যসূত্র
---------

1. ↑  "আগে উৎসব পরে দেশে মুক্তি পাবে 'কাগজ'"। *newsbangla24.com*। সংগ্রহের তারিখ ২০২৩-১০-১২।
2. ↑  "'কাগজ : দ্য পেপার' এক লেখকের গল্প"। *দেশ রুপান্তর*। ২৮ জুলাই ২০২১। সংগ্রহের তারিখ ২০২৩-১০-১২।
3. ↑  "সিনেমার নাম 'কাগজ', শ্রেষ্ঠাংশে ইমন-আইরিন"। *বাংলা ট্রেবিউন*। ২৭ জুলাই ২০২১। সংগ্রহের তারিখ ২০২৩-১০-১২।
4. ↑  "শুটিং ফ্লোরে ইমন-আইরিনের 'কাগজ'"। *বাংলাদেশ জানাল*। ১২ অক্টোবর ২০২৩। সংগ্রহের তারিখ ২০২৩-১০-১২।
5. ↑  "১৮ হলে মুক্তি পেল 'পায়ের ছাপ' ও 'কাগজ'"। *সমকাল*। ২৩ ডিসেম্বর ২০২২। সংগ্রহের তারিখ ২০২৩-১০-১২।
কাকজাওস্কি পর্বতমালায় *Małe Organy Myśliborskie* লাভা গঠন
**কাটজবাচ পর্বতমালা** বা **কাকজাওস্কি পর্বত** ( পোলীয়: Góry Kaczawskie ; জার্মান: Katzbachgebirge ) হল পোল্যান্ডের পশ্চিম সুডেটেস এ প্রায় ৩০ কিলোমিটার দীর্ঘ একটি পর্বতশ্রেণী। এটি পোলিশ প্রদেশের লোয়ার সাইলেসিয়ার মধ্যে অবস্থিত। এর সর্বোচ্চ শৃঙ্গ হল মেল্কগেলতে/স্কোপিক (৭২৪ মিটার)। কাটজবাচ পর্বতমালার উত্তরে কাটজবাচ পাদদেশ ( পোলীয়: Pogórze Kaczawskie; জার্মান: Bober-Katzbach-Vorgebirge ) রয়েছে।

অবস্থান
-------

৪০০ থেকে ৭০০ মিটার উচ্চতায় উত্তর-পশ্চিম থেকে দক্ষিণ-পূর্ব দিকে প্রবাহিত পর্বতশৃঙ্গটি চুনাপাথর, স্লেট এবং ডলোমাইট দ্বারা গঠিত একটি ভাঁজ পর্বতশ্রেণী ।পশ্চিমে বোবার জিজেরা পর্বতমালা এবং জিজেরা ফোরল্যান্ড থেকে রেঞ্জকে আলাদা করেছে; উত্তরে কাটজবাখ পাদদেশ রয়েছে; পূর্বে Raging Neisse / Nysa Szalona সীমানা তৈরি করে।দক্ষিণ-পূর্বে, কাটজবাচ পর্বতমালা ওয়াল্ডেনবার্গ/ওয়ালব্রজিস্কি পার্বত্য অঞ্চলে মিলিত হয়েছে। দক্ষিণে, ল্যান্ডেশুট রিজ /রুদাউই জানোভিকি এবং জেলেনিয়া গোরা উপত্যকা দৈত্য পর্বতে রূপান্তরিত করেছে।

বহিঃসংযোগ
---------

  


| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি
* চেক প্রজাতন্ত্র

 |
**কাজী জালাল উদ্দিন আহমদ** (জন্ম: ১ জানুয়ারি, ১৯৩০- মৃত্যু: ২৩ নভেম্বর ২০০৫) একজন প্রখ্যাত বাংলাদেশী সমাজসেবক, শিক্ষাবিদ ও কলামিষ্ট ছিলেন। তিনি ১৯৮৯ সালে প্রতিরক্ষা সচিব হয়ে অবসর গ্রহণ করেন।

প্রাথমিক জীবন
-------------

বাংলাদেশের উত্তর পশ্চিমাঞ্চলের সীমান্তবর্তী গ্রাম ভোলাহাটে ১ জানুয়ারি ১৯৩০ সালে এক সম্ভ্রান্ত পরিবারে জন্মগ্রহণ করেন। পিতার নাম ড.কাজী অাজাহারউদ্দীন এবং মাতার নাম কানিজ জোহুরা।

শিক্ষাজীবন
----------

তিনি মালদহ জেলা স্কুল হতে ১৯৪৬ সালে মেট্রিক ও ঢাকা বিশ্ববিদ্যালয় হতে ১৯৫১ সালে রসায়নে মাষ্টার্স ডিগ্রী অর্জন করেন।

পেশাগত জীবন
-----------

তিনি পি.এস.সি. সম্পন্ন করে পাকিস্তান সরকারের সিভিল সার্ভিস ক্যাডারে ম্যাজিস্ট্রেট হিসাবে যোগদান করেন। ১৯৬০ সালে পাবনা জেলা প্রশাসক হন। পরবর্তীকালে তিনি যোগাযোগ সচিব, শিক্ষা সচিবসহ গণপ্রজাতন্ত্রী বাংলাদেশ সরকারের সর্বোচ্চ চাকুরীরর পদ অলংকার করেন। তিনি দেশী ও অার্ন্তজাতিক পর্যায়ে বেশ কিছু সংগঠনেরর সাথে জড়িত ছিলেন। ১৯৮৯ সালে প্রতিরক্ষা সচিব পদ থেকে অবসর গ্রহণ করেন।

অবদান
-----

শিক্ষা বিস্তারে অবদান রাখেন। অাধুনিক শিক্ষা বিস্তারে রহনপুর ইউসুফ অালী কলেজ এ "কাজী জালাল উদ্দিন অাহমদ বিজ্ঞান ভবন" নির্মাণ করেন। পরিত্যক্ত "গিলাবাড়ি জামে মসজিদ"যা স্থাপিত ১২৩৬ পুনরায় নির্মাণ করেন এবং বর্তমানে পরিচলানার সকল অর্থায়ন তাঁর সেবা ফান্ড করে থাকে। তাঁর লিখা ADMINISTRATIVE LEADERSHIP ১৯৯২ সালে প্রকাশিত হয়।

মৃত্যুবরণ
---------

তিনি ২০০৫ সালের ২৩ নভেম্বর বার্ধক্যজনিত কারণে শেষনিঃশ্বাস ত্যাগ করেন।

তথ্যসূত্র
---------

1. ↑  ভোলাহটের ইতিহাস ও ঐতিহ্য,পৃষ্ঠা-২৩৩, মোহাম্মদ সালাউদ্দিন
2. ↑  ঢাকা বিশ্ববিদ্যালয় রসায়ন অনুষদ
3. ↑  "সংরক্ষণাগারভুক্ত অনুলিপি"। ২৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২১।
4. ↑  গৌড়ের ইতিহাস-রজনীকান্ত চক্রবর্তী
5. ↑  "কাজী জালালের বাগানে প্রাচীন মসজিদ"। *চাঁপাইনবাবগঞ্জ*। ২৩ জানুয়ারি ২০১৯। সংগ্রহের তারিখ ২৮ ফেব্রুয়ারি ২০২৩।
কন্যাকুমারিকা অন্তরীপ, বিরাট থিরুভাল্লুভার মূর্তি ও বিবেকানন্দ স্মারকভবন দেখা যাচ্ছে।
**কন্যাকুমারী** (তামিল: கன்னியாகுமரி, প্রতিবর্ণী. **কন়্ন়িয়াকুমরি**) (ইংরেজি: Cape Comorin) ভারতের তামিলনাড়ু রাজ্যের কন্যাকুমারী জেলার অন্তর্গত একটি শহর। এই শহরটি ভারতের মূল ভূখণ্ডের দক্ষিণতম বিন্দুতে অবস্থিত। অন্তরীপটি ভারতের পশ্চিম উপকূল ধরে প্রসারিত পশ্চিমঘাট পর্বতমালার এলাচ পর্বতশ্রেণীর (Cardamom Hills) দক্ষিণতম প্রান্তে অবস্থিত। কন্যাকুমারী জেলার সদর শহর নাগেরকইল এই শহর থেকে ২২ কিলোমিটার দূরে অবস্থিত। কন্যাকুমারী একটি জনপ্রিয় পর্যটন কেন্দ্র। প্রাচীনকালেও কন্যাকুমারী ছিল তামিলাকাম বা প্রাচীন তামিল দেশের দক্ষিণতম অঞ্চল। কন্যাকুমারী নামটি এসেছে হিন্দু দেবী কন্যাকুমারীর (যাঁর স্থানীয় নাম কুমারী আম্মান) নামানুসারে। এই শহরের সৈকত অঞ্চলে যেখানে আরব সাগর, ভারত মহাসাগর ও বঙ্গোপসাগর পরস্পর মিলিত হয়েছে, সেখানেই দেবী কুমারীর মন্দির অবস্থিত।

গান্ধীমণ্ডপম্‌
এই শহরের প্রধান পর্যটনকেন্দ্রগুলি হল দেবী কুমারীর মন্দির, বিবেকানন্দ রক মেমোরিয়াল - ১৮৯২ সালের ডিসেম্বর মাসে স্বামী বিবেকানন্দ এই শিলাখণ্ডের উপর বসে দীর্ঘক্ষণ ধ্যান করেছিলেন। প্রাচীন তামিল কবি তিরুবল্লুবরের ১৩৩ ফিট উঁচু মূর্তি এবং গান্ধীমণ্ডপম্‌ (ভারত মহাসাগরের জলে মহাত্মা গান্ধীর চিতাভষ্ম বিসর্জনের আগে এখানে তা রাখা হয়েছিল)।

২০০৪ সালে ভারত মহাসাগরের একটি সুনামি এখানে আঘাত হানে এবং শত শত লোক জলোচ্ছ্বাসে হারিয়ে যায়।

পাদটীকা
-------

1. ↑  Kanakasabhai, V (১৯৯৭)। *The Tamils Eighteen Hundred Years Ago*। Asian Educational Services। পৃষ্ঠা 10। আইএসবিএন 8120601505।
2. ↑  Abraham, Shinu (২০০৩)। "Chera, Chola, Pandya: using archaeological evidence to identify the Tamil kingdoms of early historic South India."। *Asian Perspectives: the Journal of Archaeology for Asia and the Pacific*। **42**। ৫ জুন ২০১১ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১২।

বহিঃসংযোগ
---------


উইকিমিডিয়া কমন্সে **কন্যাকুমারী** সংক্রান্ত মিডিয়া রয়েছে।

* Kanyakumari
* Kanyakumari District Government Portal  ওয়েব্যাক মেশিনে আর্কাইভকৃত ২৫ জানুয়ারি ২০২১ তারিখে
* Kanyakumari News Portal  ওয়েব্যাক মেশিনে আর্কাইভকৃত ১৯ এপ্রিল ২০১০ তারিখে
* Kanyakumari-info.com Everything about kanyakumari


উইকিভ্রমণে ***Kanyakumari*** সম্পর্কিত ভ্রমণ নির্দেশিকা রয়েছে।
**কাকডুমুর** (বৈজ্ঞানিক নাম: *Ficus hispida*) *ফাইকাস* গণভুক্ত ডুমুর প্রজাতির উদ্ভিদ ও তার ফলবিশেষ। এ প্রজাতির ফল ছোট এবং খাওয়ার অনুপযুক্ত। এই গাছ অযত্নে-অবহেলায় এখানে-সেখানে ব্যাপক সংখ্যায় গজিয়ে ওঠে। গাছও তুলনামূলকভাবে ছোট হয়ে থাকে।

বিবরণ
-----

বিভিন্ন দেশে কাকডুমুরের বিভিন্ন ধরনের নামকরণ করা হয়েছে। অন্যান্য প্রজাতির ডুমুরের ন্যায় এর পাতা শিরিশ কাগজের মতো খসখসে প্রকৃতির। এর ফল কাণ্ডের গায়ে থোকায় থোকায় জন্মে। পাখিরাই প্রধানত এই প্রজাতির ডুমুরের ফল খেয়ে থাকে এবং পাখির বিষ্ঠার মাধ্যমে বীজের বিস্তারণ ঘটে থাকে।

নিউ গিনি ও অস্ট্রেলিয়ার উপকূলবর্তী গ্রেট ডিভাইডিং রেঞ্জের ছোট্ট প্রজাতির দুই-চোখা ডুমুর টিয়া পাখি এবং এমু'র ন্যায় দেখতে ক্যাসোয়ারি পাখির অন্যতম খাদ্য এটি। অনেক এলাকায় এই ডুমুর দিয়ে তরকারি রান্না করে খাওয়া হয়।

বিস্তৃতি
--------

মূলতঃ গ্রীষ্মমণ্ডলীয় এলাকাসমূহেই এ প্রজাতির গাছ দেখা যায়। বাংলাদেশ, ভারত, মালয়েশিয়া, ইন্দোনেশিয়া, চীন প্রমূখ দেশসসহ এশিয়ার অনেক অঞ্চলে এবং অস্ট্রেলিয়ায় পাওয়া যায়।

চিত্রশালা
---------

* 
* 
* 
* 
* 
* 
*

তথ্যসূত্র
---------


উইকিমিডিয়া কমন্সে **কাকডুমুর** সংক্রান্ত মিডিয়া রয়েছে।

1. ↑  "Ficus hispida"। *ZipcodeZoo*। ZipcodeZoo। ৩০ আগস্ট ২০১০ তারিখে মূল থেকে আর্কাইভ করা। সংগ্রহের তারিখ এপ্রিল ১৭, ২০১২।
2. ↑  "Biotik.org"। *Ficus hispida*। জুলাই ২৫, ২০১০ তারিখে মূল থেকে আর্কাইভ করা। সংগ্রহের তারিখ এপ্রিল ১৭, ২০১২।
**ওলাঁপিক জিমনাস্ত ক্লাব নিস** (ফরাসি উচ্চারণ: ​[ɔlɛ̃pik ʒimnast klœb nis]; সাধারণত **ওজিসি নিস** অথবা শুধুমাত্র **নিস** নামে পরিচিত) হচ্ছে নিস ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৪ সালে *জিমনাস্ত ক্লাব দ নিস* নামে প্রতিষ্ঠিত হয়েছে। ওজিসি নিস তাদের সকল হোম ম্যাচ নিসের আলিয়ানৎস রিভিয়েরায় খেলে থাকে; যার ধারণক্ষমতা হচ্ছে ৩৬,১৭৮। বর্তমানে এই ক্লাবের ম্যানেজারের দায়িত্ব পালন করছেন ফ্রান্স ফুটবল দলের কিংবদন্তি ফুটবলার পাত্রিক ভিয়েইরা এবং সভাপতির দায়িত্ব পালন করছেন জঁ-পিয়ের রিভের। ব্রাজিলীয় রক্ষণভাগের খেলোয়াড় দান্তে এই ক্লাবের অধিনায়কের দায়িত্ব পালন করছেন।

ওজিসি নিস ফরাসি ফুটবলের প্রথম স্তরের লীগের প্রতিষ্ঠাতা সদস্যদের মধ্যে অন্যতম। এই ক্লাবটি ৪ বার লীগ ১, ১ বার ট্রফি দে চ্যাম্পিয়নস এবং ৩ বার কুপ দে ফ্রান্স শিরোপা জয়লাভ করেছে। ১৯৫০-এর দশকে এই ক্লাবটি এর সেরা সাফল্য অর্জন করেছে, সে সময় নুমা আঁদোয়া, ইংরেজ উইলিয়াম বেরি এবং জঁ লুসিয়ানোর মতো ম্যানেজাররা এই ক্লাবটি পরিচালনা করেছেন।

অর্জন
-----

### ঘরোয়া

* লীগ ১
	+ **চ্যাম্পিয়ন (৪):** ১৯৫০–৫১, ১৯৫১–৫২, ১৯৫৫–৫৬, ১৯৫৮–৫৯
* লীগ ২
	+ **চ্যাম্পিয়ন (৪):** ১৯৪৭–৪৮, ১৯৬৪–৬৫, ১৯৬৯–৭০, ১৯৯৩–৯৪
* বিভাগ ৩
	+ **চ্যাম্পিয়ন (২):** ১৯৮৪–৮৫, ১৯৮৮–৮৯
* কুপ দে ফ্রান্স
	+ **চ্যাম্পিয়ন (৩):** ১৯৫১–৫২, ১৯৫৩–৫৪, ১৯৯৬–৯৭
	+ রানার-আপ: ১৯৭৭–৭৮
* ট্রফি দে চ্যাম্পিয়ন
	+ **চ্যাম্পিয়ন:** ১৯৭০

### অন্যান্য

* লাতিন কাপ
	+ রানার-আপ (১): ১৯৫২
* **কুপ মোহামেদ ৫**
	+ রানার-আপ (১): ১৯৭৬

তথ্যসূত্র
---------

1. ↑  "OGC Nice Stadium - Allianz Riviera"। [*স্থায়ীভাবে অকার্যকর সংযোগ*]

বহিঃসংযোগ
---------


উইকিমিডিয়া কমন্সে **ওলাঁপিক জিমনাস্ত ক্লাব নিস** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ফরাসি)

টেমপ্লেট:ওলাঁপিক জিমনাস্ত ক্লাব নিস
টেমপ্লেট:লীগ ১
রেল প্লাটফর্মে কন্যাকুমারী এক্সপ্রেস
**কন্যাকুমারী এক্সপ্রেস** হচ্ছে ভারতের দক্ষিণাঞ্চলের রেলওয়ে জোন এ চালিত একটি সুপারফাস্ট ট্রেন। ট্রেনটি কন্যাকুমারী এবং চেন্নাই এগমোর এর মধ্যে চলাচল করে থাকে।
এটি একটি রাত্রিকালীন ট্রেন সার্ভিস এবং নাগেরকয়েল জংশন এবং কন্যাকুমারী জেলার একটি গুরুত্বপূর্ণ ট্রেন সার্ভিস।

বর্ণনা
------

এটি এ অঞ্চলের দ্রুতগামী ট্রেনগুলোর মধ্য অন্যতম। ট্রেনটি নিলাই এক্সপ্রেস এর তুলনায় চেন্নাই ও ট্রিচি এর মধ্যবর্তী দূরত্ব অতি অল্প সময়ের মধ্যে(৫ ঘণ্টা ২০ মিনিটে) অতিক্রম করে থাকে। ট্রেনের যাত্রীদের নিকট সবসময়ই কন্যাকুমারী এক্সপ্রেস এর টিকেট এর চাহিদা রয়েছে। ট্রেনটি তাম্বারাম, চেঙ্গালপেট, ভিলুপ্পুরাম, ট্রিচি, দিন্দিগাল, মাদুরাই, বিরুদ্ধানগর, সাটুর, কোভিলপাট্টি, তিরুনেলভেলি, ভাল্লিওর, নাগেরকয়েল জংশন এবং কন্যাকুমারী এর মধ্য দিয়ে চলাচল করে থাকে। ফিরতি পথে ট্রেনটি মাম্বালাম জংশনেও বিরতি নেয়। যোগাযোগের ক্ষেত্রে কন্যাকুমারী এক্সপ্রেসটি ভারতের রাজধানী শহরকে ভারতের সর্বদক্ষিণ অঞ্চলের সাথে যুক্ত করেছে। ট্রেনটিকে সুপারফাস্ট ট্রেন হিসাবে আখ্যায়িত করার কারণ হচ্ছে ট্রেনটির গড় গতিবেগ ঘণ্টায় ৫৫ কিলোমিটার এর অধিক।

ইন্ডিয়ান রেলওয়ের নম্বর প্রদানের নিয়ম অনুসারে কন্যাকুমারী হতে চেন্নাই যাত্রার ক্ষেত্রে ট্রেনটির জন্য বরাদ্দকৃত নম্বর হচ্ছে -১২৬৩৪। অপরদিকে, চেন্নাই হতে কন্যাকুমারী যাত্রার ক্ষেত্রে ট্রেনটির নম্বর হচ্ছে -১২৬৩৩। কন্যাকুমারী-ব্যাঙ্গালুরু সিটি আইল্যান্ড এক্সপ্রেস(১৬৫২৫/১৬৫২৬) এর সাথে কন্যাকুমারী এক্সপ্রেস এর সাথে রেইক শেয়ারিং চুক্তি বিদ্যমান রয়েছে।

যে সকল স্টেশন  এর মধ্য দিয়ে কন্যাকুমারী এক্সপ্রেস চলাচল করে থাকে সেগুলোর মধ্য অন্যতম হচ্ছে-

মুম্বাই সিএসটি, দাদার, কালিয়ান জংশন, কারজাট, লোনাভালা, পুনে জংশন, দাউন্দ জংশন, কুর্দুভাদি, সোলাপুর জংশন, গুলবার্গা, ওয়াদি, ইয়াদগির, রাইচুর, মানথ্রালায়াম রোড, আদনি, গুনটাকাল জংশন, গুটি, টাডিপাত্রি, কোন্ডাপুরাম, ইর্রাগুন্টলা, কুড্ডাপাহ, নান্দালুর, রাজামপেটা, কুডুরু, রেনিগুন্টা জংশন, তিরুপাতি, পাকালা জংশন, চিত্তর, কাটপাডি জংশন, জোলারপেট্টাই, সালেম জংশন, ইরোড জংশন, তিরুপ্পুর, কোয়েম্বাটুর জংশন, পালাক্কাড, ওট্টাপ্পালাম, ওয়াডাকানচেরি, ত্রিশূর, ইরিনজালাকুডা, চালাকুডি, আঙ্গামালি, আলুভা, ইর্নাকুলাম টাউন, কোট্টায়াম, চাঙ্গানাসেরি, মাভেলিকারা, কায়ানকুলাম জংশন, কারুনাগাপাল্লি, কুল্লাম জংশন, পারাভার, ভারকালা, কাডাকাভুর, চিরায়িনকিল, ত্রিভান্দ্রাম পেট, নেইয়াট্টিনকারা, পরশশালা, কুলিথ্থুরাই, ইরানিয়াল, নাগেরকয়েল, কন্যাকুমারী ইত্যাদি।

তথ্যসূত্র
---------

1. ↑  "Chennai Egmore - Kanyakumari SF Express Map"। indiarailinfo.com। সংগ্রহের তারিখ ৩১ ডিসেম্বর ২০১৬।
2. ↑  "Revised train timings from today  ওয়েব্যাক মেশিনে আর্কাইভকৃত ১৬ সেপ্টেম্বর ২০০৮ তারিখে", *The Hindu* (31 December 2016).
3. ↑  "About Kanyakumari Express"। cleartrip.com। ১১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৬।
**ওলান** একটি রান্নার পদ যা দক্ষিণ ভারতের কেরালা রাজ্যের কেরালা রন্ধনশৈলীর অন্তর্ভুক্ত।  এটি একটি হালকা এবং মৃদু গন্ধযুক্ত খাবার। এই খাবার তৈরির প্রধান উপাদানগুলি হল সাদা করলা বা ছাই-করলা, কালো শিম বা ব্ল্যাক আইড্‌ বীন্স, নারকেলের দুধ, নারকেল তেল ও আদা।  কেরালার প্রথাগত **সাদয়া** -তে এই পদটি পরবেশিত হয়

রন্ধনপ্রনালী
------------

ওলান কেরালা রন্ধনশৈলীর অন্তর্গত একটি খাবার। তাই বেশিরভাগ ক্ষেত্রে এই খাবার রান্না করতে কেরালার ঐতিহ্যবাহী রন্ধন প্রনালীর দ্বারা নির্দেশিত পদ্ধতি অনুসরন করা হয়। 

### কেরালা রন্ধনপ্রনালী

#### উপকরণ

এটি কেরালার একটি জনপ্রিয় পদ। কেরালার প্রথাগত *সাদয়া* -তে অন্যন্য খাবারের সাথে কলার পাতায় এই পদটি পরিবেশন করা হয়। 

ওলান রান্নার প্রধান উপকরনগুলি হল, কোড়ানো কালো শিম বা ব্ল্যাক আইড্‌ বীন্স (১ কাপ), কোড়ানো সাদা কুমড়া (১ কাপ), কাটা ও কোড়ানো সাধারণ কুমড়ো (১ কাপ), কাটা সবুজ মরিচ (৩ থেকে ৪ কাপ), নারকেল দুধ (দেড় কাপ), কারি পাতা (পাঁচ থেকে ৬ টি), তেল (এক টেবিল চামচ) ও স্বাদ অনুসারে লবণ।

  

#### প্রস্তুতি

এই রান্না প্রস্তুতির প্রাথমিক পর্ব হিসাবে কালো শিম বা ব্ল্যাক আইড্‌ বীন্সকে সারারাত ভিজিয়ে রাখতে হয়। তারপর তাকে প্রেসার কুকারে রান্না করা হয়। তার সাথে কেটে রাখা কুমড়ো, লবণ এবং চেরা সবুজ মরিচ যোগ করা হয়। এরপর অল্প জল যোগ করতে হয়। কুমড়া এবং মটরশুটি পুরোপুরি সেদ্ধ হয়ে গেলে তাতে কারিপাতা দিয়ে গরম তেল ঢেলে দেওয়া হয়। সবশেষে রান্নার পাত্রে নারকেল দুধ যোগ করতে হয় এবং তিন থেকে চার মিনিটের জন্য সিদ্ধ করতে হয়।

প্রকার
------

ব্যবহৃত উপাদান অনুযায়ী ওলানের কিছু প্রকারভেদ দেখা যায়। নাম্বুদিরির ওলান সাধারনভাবে প্রস্তুত ওলানের থেকে কিছুটা আলাদা হয়।

তথ্যসূত্র
---------

1. ↑  Miryala, R.K. (২০১৫)। *Trends, Challenges & Innovations in Management - Volume III*। Trends, Challenges & Innovations in Management। Zenon Academic Publishing। পৃষ্ঠা 259। আইএসবিএন 978-81-926819-9-3। সংগ্রহের তারিখ সেপ্টেম্বর ২০, ২০১৮।
2. 1 2  Sathyendran, Nita (সেপ্টেম্বর ১০, ২০১৬)। "Onam on a leaf"। *The Hindu*। সংগ্রহের তারিখ সেপ্টেম্বর ২০, ২০১৮।
ওয়ালেস রেখা অস্ট্রেলীয় ও দক্ষিণ-পূর্ব এশিয়ার প্রাণীবৈচিত্র্যকে স্পষ্টভাবে পৃথক করেছে। সর্বশেষ বরফ যুগের সময় ভূমি যতদূর পর্যন্ত বিস্তৃত ছিল তা ধূসর করে দেখানো হয়েছে। বালি ও লম্বক দ্বীপের মধ্যবর্তী গভীর সমুদ্র (লম্বক প্রণালী) একটি প্রাকৃতিক প্রতিবন্ধক হিসেবে কাজ করেছে। যার ফলে এক অঞ্চলের প্রাণীরা অন্য অঞ্চলে অবাধে বিচরণ করতে পারে নি; দু'টি ভিন্ন প্রাণীভৌগোলিক অঞ্চলে সীমাবদ্ধ থেকেছে।
**ওয়ালেস রেখা** ইন্দোনেশিয়ার মাঝ বরাবর একটি অদৃশ্য সীমারেখা। এ সীমারেখাটি দুটি সম্পূর্ণ আলাদা প্রাণীভৌগোলিক অঞ্চলকে পৃথক করেছে। ১৮৬৯ সালে ব্রিটিশ প্রকৃতি বিজ্ঞানী আলফ্রেড রাসেল ওয়ালেস সর্বপ্রথম এ রেখার ধারণা দেন। আর রেখাটিকে ১৮৬৪ সালে *ওয়ালেস রেখা* হিসেবে সর্বপ্রথম উল্লেখ করেন টমাস হেনরি হাক্সলি। রেখাটির মাধ্যমে প্রাণীভূগোলের ভিত্তিতে এশিয়া ও অস্ট্রেলিয়াকে তিনি এশিয়া ও ওয়ালেসিয়া নামে দু'টি পৃথক ভাগে বিভক্ত করেন। এ রেখার পশ্চিমাংশের প্রাণীগুলো এশীয় প্রাণীদের সাথে ঘনিষ্ঠভাবে সম্পর্কযুক্ত আর পূর্বাংশের প্রাণীগুলো এশীয় ও অস্ট্রেলীয় প্রাণীদের একটি মিশ্র রূপ। আলফ্রেড রাসেল ওয়ালেস ঊনবিংশ শতাব্দীতে তার পূর্ব ভারতীয় দ্বীপপুঞ্জ ভ্রমণকালে এই স্পষ্ট বিভাজনটি বুঝতে পারেন, সেকারণে তার নামেই রেখাটির নামকরণ করা হয়।

ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।

তথ্যসূত্র
---------

1. 1 2  Ernst Mayr (১৯৪৪)। "Wallece's line in the light of recent Zoogeographic studies"। *The Querterly Review of Biology*। **19** (1): 1।  অজানা প্যারামিটার `|month=` উপেক্ষা করা হয়েছে (সাহায্য)
2. ↑  Camerini, Jane R. (১৯৯৩)। "Evolution, Biogeography and Maps: An Early History of Wallece's Line" (পিডিএফ)। *Isis* (84): 700–727।
3. ↑  "Wallace's Line"। Encyclopaedia Brittanica। সংগ্রহের তারিখ ২০০৯-০৪-১০।
4. ↑  Van Welzen, P. C.; Parnell, J. A. N.; Slik, J. W. F. (2011). "Wallace's Line and plant distributions: Two or three phytogeographical areas and where to group Java?". Biological Journal of the Linnean Society 103 (3): 531.

বহিঃসংযোগ
---------

* Too Many Lines; The Limits of the Oriental and Australian Zoogeographic Regions George Gaylord Simpson, Proceedings of the American Philosophical Society, Vol. 121, No. 2 (Apr. 29, 1977), pp. 107–120
* Wallacea Research Group
* Map of Wallace's, Weber's and Lydekker's lines
**কাজী হাসান হাবিব** (২৫ ডিসেম্বর ১৯৪৯ - ২৫ ডিসেম্বর ১৯৮৮) বাংলাদেশি চিত্রশিল্পী।

জন্ম ও শিক্ষা
-------------

কাজী হাসান হাবিব বাংলাদেশের যশোরের উমেদপুরে ১৯৪৯ সালের ২৫ ডিসেম্বরে জন্মগ্রহণ করেন। তিনি বগুড়ার মৃত্যুঞ্জয় স্কুল থেকে মাধ্যমিক পরীক্ষায় উর্ত্তীর্ণ হন। এরপর তিনি ১৯৭২ সালে সরকারি চারু ও কারুকলা মহাবিদ্যালয় থেকে চারুশিল্পে স্নাতক ডিগ্রি লাভ করেন।

কর্মজীবন
--------

তিনি বিভিন্ন মাধ্যমে ছবি এঁকেছেন, এর মধ্যে রয়েছে তেলরঙ, জলরঙ, অ্যানামেল, অ্যাক্রেলিক ও প্যাস্টেল। ছবি আঁকা ছাড়াও তিনি পোস্টারচিত্র, ছাপচিত্র, রেখাচিত্র ও প্রচ্ছদশিল্পে পারঙ্গমতা দেখিয়েছেন। উল্লেখযোগ্য পুরস্কারের মধ্যে তিনি জাতীয় গ্রন্থকেন্দ্র পুরস্কার মোট পাঁচবার লাভ করেন।

মৃত্যু
------

শিল্পী কাজী হাসান হাবিব মাত্র ৩৯ বছর বয়সে ১৯৮৮ সালের ২৫ ডিসেম্বর কর্কট রোগে ভুগে মারা যান।

তথ্যসূত্র
---------

1. 1 2 3  সৈয়দ আজিজুল হক (২০১২)। "হাবিব, কাজী হাসান"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑
**ওয়াশব্যাক ইফেক্ট** বলতে পাঠ্যক্রমের নকশা, শিক্ষাদানের অনুশীলন এবং শেখার আচরণের উপর পরীক্ষার প্রভাবকে বোঝায়।  পরীক্ষার প্রভাব শিক্ষার্থী এবং শিক্ষকদের পছন্দের মধ্যে পাওয়া যায়: শিক্ষকরা নির্দিষ্ট পরীক্ষার প্রস্তুতির জন্য সরাসরি শিক্ষা দিতে পারেন, অথবা শিক্ষার্থীরা পরীক্ষার জন্য নির্দিষ্ট ভাষা শিক্ষার উপর ফোকাস করে থাকে। পরীক্ষার ক্ষেত্রে ওয়াশব্যাক ইফেক্টকে সাধারণত নেতিবাচক বা ইতিবাচক (কখনও কখনও ওয়াশফরওয়ার্ড হিসাবে উল্লেখ করা হয়) হিসাবে দেখা হয়।  ভাষা শিক্ষার ক্ষেত্রে ওয়াশব্যাক ইফেক্টকে ক্ষতিকারক বলে বিবেচনা করা হয় যেখানে ভাষার দক্ষতার সীমিত; যাইহোক, ওয়াশব্যাক ইফেক্ট তখনই উপকারী হিসাবে বিবেচিত হয় যখন ভাল শিক্ষণ অনুশীলনের ফলাফল ভালো হয়। শিক্ষাগত লক্ষ্যমাত্রা অর্জনে ওয়াশব্যাক ইতিবাচক বা নেতিবাচক হতে পারে। ইতিবাচক ওয়াশব্যাকে, পাঠ্যক্রমে শেখানো একটি নির্দিষ্ট পরীক্ষায় শেখানোর মতোই হয়।

শেখার এবং শিক্ষাদানের উপর পরীক্ষার প্রভাব ১৯ শতকের প্রথম দিক থেকেই আলোচিত হয়। ওয়াশব্যাকের গবেষণাটি ১৯৮০ এর দশকের গোড়ার দিকে চিহ্নিত করা যেতে পারে, যখন পরীক্ষার প্রতিক্রিয়া লুপগুলির জবাবদিহিতার কারণে শিক্ষাদান এবং শেখার উপর পরীক্ষার প্রভাবকে পক্ষপাতের একটি সম্ভাব্য উত্স হিসাবে প্রথম দেখা হয়েছিল। পরীক্ষার ফলাফল ছাত্রদের (ভবিষ্যৎ সম্ভাবনার দ্বাররক্ষক), শিক্ষক (মূল্যায়ন), স্কুল (তহবিল), এবং রাজ্য (মামলা) এর জন্য আরও গুরুত্বপূর্ণ হয়ে উঠলে, শিক্ষাদানের একটি ফাংশন হিসাবে পরীক্ষার প্রস্তুতি অপরিহার্য হয়ে ওঠে। একাধিক পছন্দের প্রশ্ন ব্যবহার করে এবং সাইকোমেট্রিক বৈধতার উপর ফোকাস করে, তবে সম্ভবত আরও জটিল ক্ষমতা পরিমাপ না করে পরীক্ষাগুলি অর্থনৈতিকভাবে তৈরি করা হয়েছিল। স্কুল এবং শিক্ষকরা ছাত্রদের পরীক্ষার পারফরম্যান্সের জন্য দায়বদ্ধ ছিল, এবং এইভাবে পরীক্ষাগুলি পরিমাপ করা দক্ষতা এবং ফলাফলের উপর দৃষ্টি নিবদ্ধ করেছিল। পরীক্ষা এবং শিক্ষার মধ্যে গতিশীল মিথস্ক্রিয়া প্রদত্ত, পদ্ধতিগত বৈধতা শব্দটি ব্যবহার করা হয়েছিল সেই উপায়গুলি বোঝাতে যা একটি পরীক্ষা নির্দেশনার পরিবর্তনের দিকে নিয়ে যায় যা একটি পরীক্ষা দ্বারা পরিমাপ করা জ্ঞানীয় দক্ষতা বিকাশের উদ্দেশ্যে।

তথ্যসূত্র
---------

1. 1 2  McKinley & Thompson (ফেব্রু ২০১৮)। "Washback Effect in Teaching English as an International Language" (পিডিএফ)। ৪ জানুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ আগস্ট ২০২২।
2. ↑  McKinley & Thompson (ফেব্রু ২০১৮)। "Washback Effect in Teaching English as an International Language" (পিডিএফ)। *TESOL Encyclopedia of English Language Teaching*। **1**। ৪ জানুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ আগস্ট ২০২২।